b'\n_START_ARTICLE_\nKarminpraktvikler\n_START_SECTION_\nUtseende\n_START_PARAGRAPH_\nEn liten til middelsstor (vingespenn 11\xe2\x80\x9316\xc2\xa0mm) vikler. Den kjennes lett p\xc3\xa5 at forvingens ytre og fremre del har et markert, karminrosa skj\xc3\xa6r, selv om dette varierer noe. Den indre delen av vingen er okerfarget, og som mange praktviklere har den et skr\xc3\xa5tt, brunt tverrb\xc3\xa5nd i vingens bakre halvdel litt innenfor midten. Vingespissen er noe m\xc3\xb8rkere brun, men ogs\xc3\xa5 med tydelig rosa skj\xc3\xa6r. Bakvingen er gr\xc3\xa5brun, ytterkanten litt innbuktet bak spissen.\n_START_SECTION_\nLevevis\n_START_PARAGRAPH_\nArten lever p\xc3\xa5 blomsterhodene av r\xc3\xb8dknapp (Knautia arvensis). De voksne sommerfuglene flyr i juni-august.\n_START_SECTION_\nUtbredelse\n_START_PARAGRAPH_\nI Norge er den kjent fra \xc3\x98stfold til Vest-Agder, men den er ikke vanlig. Arten er vurdert som N\xc3\xa6r truet (NT) p\xc3\xa5 den norske r\xc3\xb8dlisten fra 2010.'